شه‌فه‌ق نيوز/ جه‌ماعه‌تيگ وه‌ناو "لايه‌نگره‌يل حه‌شد شه‌عبى" ئاشكراى كردن ك خراوه‌ وتن وه‌ سه‌ركرده‌يل ئيران له‌ خوه‌ينيشانده‌ره‌يل ناڕه‌زايه‌تى ده‌رخستن له‌ عرق ره‌ته‌و ئه‌كه‌ن.
جه‌ماعه‌ته‌گه‌ له‌ به‌ياننامه‌يگ وتن: له‌ساى ئى رويداگه‌يل دوياخره‌ ك داواى خاسسازى و نه‌هيشتن گه‌نده‌ڵى له‌تى ئه‌كريه‌ێد له‌ به‌غدا و پاريزگايه‌يل تر، جى داخه‌ ك بڕيگ ره‌فتار و دروشم و هتافه‌يل ژنه‌فتيم و دوينيم ك خراوى وتنه‌ وه‌ بڕيگ له‌ كه‌سايه‌تيه‌يل كۆمار ئسلامى ئيران و له‌وانه‌يش ئيما خامه‌نه‌يى سه‌ركرده‌ى شۆڕش ئسلامى و حاجى قاسم سلێماتى ك يه‌يش نه‌بايه‌د بيده‌نگ بويم له‌لێ.
به‌ياننامه‌گه‌ هه‌ميش وت: زوورم ملله‌ت عراقى ئى ره‌فتاره‌يل خراوه‌ وه‌ ته‌واوى ره‌ته‌و ئه‌كه‌ن و قه‌بول له‌لى ناكه‌ن و خاسى وه‌ى جووره‌ نادريه‌ێده‌و ك يه‌يش فريه‌ دويره‌ له‌ واقع كۆمه‌ڵگاى ئيرانى.
